kardosdrur/scandi-wiki huggingface dataset:
Ida Alstad

Ida Alstad (født 13. juni 1985 i Trondheim) er en norsk håndboldspiller, som spiller for Byåsen IL og på det norske landshold. Hun debuterede på landsholdet 23. september 2009 mod Ungarn, og har spillet 37 kampe og scoret 94 mål pr. 19. december 2010.

Hun har tidligere optrådt for selvsamme Byåsen IL, Team Tvis Holstebro og FCM Håndbold.

Karriere 
Alstad spillede for Byåsen i 2007 hvor de tabte finalen i EHF Cup Winners' Cup mod Oltchim Valcea fra Rumænien, efter en 24-30 på hjemmebane og 29-29 på udebane. Hun spillede på hold sammen med Tonje Nøstvold, Gøril Snorroeggen, Marit Malm Frafjord, Vigdis Hårsaker, Camilla Herrem og Kari Aalvik Grimsbø.

Hun har deltaget i alle det norske landsholds trupper, fra 2009 til 2012. Under sin mesterskabsdebut i 2009 vandt hun en bronzemedalje i VM efter en norsk sejr på 31-24 over , i 2010 blev hun europamester og i 2011 verdensmester, efter at landsholdet vandt over hhv.  og .

Under OL 2012 i London spillede hun en god kamp i finalen da Norge blev olympiske mestre, efter en sejr på 26-23 over .

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

I 2016, vendte Alstad hjem til Byåsen HE og stoppede samtidig på landsholdet, efter OL 2016 i Rio de Janeiro.

Kilder

Eksterne henvisninger og kilder 
 

Håndboldspillere fra Norge
Håndboldspillere fra Byåsen IL
Olympiske håndboldspillere fra Norge
Håndboldspillere ved sommer-OL 2012
Medaljevindere fra Norge ved sommer-OL 2012
Olympiske mestre fra Norge
Personer fra Trondheim
Håndboldspillere fra FC Midtjylland Håndbold
Håndboldspillere fra Team Tvis Holstebro
Olympiske bronzemedaljevindere fra Norge
Medaljevindere ved sommer-OL 2016
Deltagere for Norge ved sommer-OL 2016
Håndboldspillere fra Győri Audi ETO KC
Mari Molid

Mari Kristine Søbstad Molid (født 8. august 1990) er en norsk håndboldspiller, som spiller for danske Randers HK og for det norske landhold. Hun spillede på det norske hold, der vandt junior-VM i 2010. Hun debuterede på A-landsholdet mod Sverige 22. september 2010 og spillede på holdet, som vandt guld ved EM 2010.

Klubhold 
Molid begyndte med at spille håndbold for Kolstad IL. Senere skiftede hun over til Byåsen IL, hvor hun i 2006/07 spillede i den højeste norske liga. Sammen med Byåsen deltog hun i 2007 i EHF Cup Winners' Cup-finalen, som blev vundet af dne rumænske klub CS Râmnicu Vâlcea. I 2012 skrev hun kontrakt med Levanger HK.

Landshold 
D. 22. september 2010 debuterede hun på landsholdet. Sammen med landsholdet vandt hun EM 2010. Året efter vandt hun VM 2011 i Brasilien.

Molid spillede tidligere både på Norges junior- og ungdomslandshold. Sammen med juniorlandsholdet vandt hun VM 2010.

Ifølge landsholdstræneren Thorir Hergeirsson er hun en højrehåndet bagspiller med ...meget gode forsvarskvaliteter og med et hårdt skud.

Meritter med landsholdet 
 Norsk pokalturnering for juniorer 2010: 
 EM 2010: 
 Junior-VM (Korea) 2010: 
 Junior-EM (Ungarn) 2009: 
 Norsk pokalturnering 2009: 
 Eliteserien 2009: 
 Eliteserien 2008: 
 Norsk pokalturnering 2008: 
 Norsk pokalturnering 2007: 
 Norsk pokalturnering for juniorer 2007: 
 Eliteserien Kvinner 2007:

Noter

Eksterne henvisninger 
 
 Mari Molid – Spillerprofil hos EHF Champions League 
 Artikel om Molid  på europamester.dk
 Mari Molid  på Byaasen.no 

Håndboldspillere fra Norge
Håndboldspillere fra Byåsen IL
Personer fra Trondheim
Håndboldspillere fra Levanger HK
Håndboldspillere fra Larvik HK
Håndboldspillere ved sommer-OL 2016
Medaljevindere ved sommer-OL 2016
Olympiske bronzemedaljevindere fra Norge
Vikersund

Vikersund er en by og administrationscenteret i Modum kommune i Viken fylke i Norge. Byen har 2.748 indbyggere per 1. januar 2009 og ligger ved sydenden af Tyrifjordens sydvestlige arm og ved fjordens udløb. Tyrifjorden munder ud i Drammenselven ved Vikerfossen.

Stedet 
Vikersund ligger 30 kilometer syd for Hønefoss og 40 kilometer nordvest for Drammen. Stamvejen riksvei 35 passerer forbi Vikersund, mens Vikersund Station er tilknyttet Randsfjordbanen og Bergensbanen. Mellem Vikersund og Krøderen går Norges længste museumsjernbane, Krøderbanen.

Historisk har Vikersund været vigtig i træforædling og papirindustrien. Tømmer blev flådet på Tyrifjorden, videre ud Vikerfossen og ned ad Drammenselven fra Vikersund. I dag er de største arbejdsgivere i Vikersund Modum kommune, Modum Bad og entreprenørselskapet Albert Kr. Hæhre.

Vikersund har en børneskole – Vikersund barneskole, og en ungdomsskole – Nordre Modum Ungdomsskole. Eleverne på NMU kommer fra Vikersund skole, Sysle børneskole, og nogle kommer også fra Stalsberg skole (Geithus).

Kultur og idræt 
Vikersund er måske mest kendt for sin skiflyvningsbakke, Vikersundbakken. Bakken bliver verdens største hopbakke til prøve-VM i februar 2011 og arrangerer jævnlig verdenscup i skiflyvning. I 2012 skal VM i skiflyvning efter planen arrangeres på Vikersundbakken.

Modum kommune har mange kultur- og idrætsanlæg. I Vikersund ligger blandt andet Vikersund Hoppsenter med syv skihopbakker, en nihuls golfbane, alpinbakke og Modum Kulturhus.

Eksterne henvisninger 

Byer i Viken
Midt om natten (album)

Midt om natten er det femte studiealbum af den danske sanger og musiker Kim Larsen. Albummet blev udgivet på Medley Records i 1983 og var samtidig soundtrack til filmen af samme navn (1984), der var instrueret af Erik Balling og havde Kim Larsen i hovedrollen. Sange som "Papirsklip", "Haveje" og "Midt om natten" er siden gået hen og blevet klassikere i dansk populærmusik. I 2004 fik duoen The Loft et stort hit med nummeret "City of Dreams", hvor de samplede "Midt om natten". Det var desuden første gang, Kim Larsen havde tilladt, at hans musik blev samplet.

Albummet lå i perioden 1983–84 nummer ét på hitlisten i 23 uger, hvilket var en rekord, indtil den blev slået af Rasmus Seebach-albummet af samme navn i 2010. Med et estimeret albumsalg på over 650.000 solgte eksemplarer er Midt om natten det bedst sælgende i Danmark nogensinde. Albummet har yderligere solgt 250.000 eksemplarer i de øvrige nordiske lande.

I undersøgelsen "Danskernes yndlingsplader og yndlingssange fra det 20. århundrede" fra 2001 blev pladen Kim Larsens Midt om natten, mens sangen blev Gasolin's "Kvinde min".

Singler 
 Susan Himmelblå/Haveje (1983 Medley, MdS 268)
 Papirsklip/Volver Volver (1984 Medley MdS 269)
 Tik Tik/Midt Om Natten (1984 Medley MdS 273 (54525))
 også udgivet som 12" Maxisingle (1984 Medley MdX 273)
 Knock Knock (engelsk version af Tik Tik)/Sköna Flicka (1984 Medley LFS 102)
 også udgivet som 12" Maxisingle (1984 COOK 549 152)
 1910/Lille Pige (1984 Medley, MdS 302)

Spor

Medvirkende 

Kim Larsen – tekst, musik
Jacob Haugaard – tekst, musik
Henning Pold – musik, piano, kor, bas, harmonika, flasker, bas riff, guitar
Wili Jønsson – musik, kor
Mogens Mogensen – tekst
Søren Berlev – musik
Poul Bruun - producer, mixer
Søren Wolff – co-producer, synthesizer, kor, orgel, guitar, percussion, tekniker
Franz Beckerlee – co-producer, guitar, dør
Thomas Grue – guitar, trommer, kor
Jan Lysdahl – kor, trommer, guitar
Ole Madsen – trommer, kor, tam tam
Klaus Agerschou – keyboard, synth riff, synthesizer, piano
Peter Ingemann – keyboard, synthesizer
Det Danske Drengekor – kor
Claus Nauer – bas, guitar

Phil Barrett – guitar, synthesizer, Fairlight sampler, piano
Jens Walther – programmør
John Guldberg – guitar
Tim Stahl – piano, orgel
Steady Roland – trommer
Øyvind Ougaard – harmonika
Peter Bo Mikkelsen – tam tam, percussion
Nilla Pavlovski – Russer Karla
Erolff Linn – trommer
Ole Fick – kor
Flemming Rasmussen – tekniker
Gis Ingvardtsen – tekniker, mixer
Peter Grønbæk – tekniker
Per Gericke – tekniker
Jørgen Jessen – forsidefoto
Rolf Konow – bagsidefoto af cover

Hitlister

Referencer

Eksterne henvisninger 
 Midt om natten på Discogs

Album fra 1983
Kim Larsen-album
Strokkur

Strokkur er en gejser i Island. Den ligger i det geotermiske område, lige ved siden af gejseren Geysir, der har givet navn til hele begrebet gejser. Området ligger i den sydvestlige del af landet, øst for hovedstaden Reykjavik. Strokkur er en af Islands mest berømte gejsere, der springer ca. hvert 8. minut døgnet rundt.

Historie 
Strokkur har en lang historie bag sig. Det startede i 1789 med et jordskælv, der åbnede for den varme undergrund så gejseren pludselig kunne springe. Sådan fortsatte det indtil 1896, hvor endnu et jordskælv atter blokerede for gejseren indtil 1963, hvor lokalbefolkningen tog sagen i egne hænder og rensede det tilstoppede hul. Strokkur har sprunget regelmæssigt siden.

Turisme 
Strokkur og hele området deromkring er berømt langt udover Islands grænser. Stedet tiltrækker en mængde turister, idet det er en af de få naturligt forekommende gejsere i verden, der springer regelmæssigt – og hyppigt.

Udbruddene 
Vand i en dybde af 23 meter og en temperatur på omkring 120 °C kan ikke komme af med sin damp på grund af vægten af det ovenpå liggende vand. Når vandet er presset op i ca. 16 meters højde er det på kogepunktet og starter den reaktion, som vi kan se på overfladen. Den opstigende boble tillader mere vand nedefra at løbe til. Det tilstrømmede vand når dermed også kogepunktet og udvikler således mere damp. Hermed presses koldere vand med op mod overfladen og trykket stiger. Når alt dette når overfladen er det både vand og damp, der presses ud og derved danner det store udbrud.
Efter denne udladning starter hele processen forfra.

Billedserie

Referencer

Henvisninger 

Gejsere i Island
Love at First Sight

"Love at First Sight" er en dance pop-sang af den australske sangerinde Kylie Minogue fra hendes ottende studioalbum Fever (2001). Sangen blev skrevet af Kylie Minogue, Richard Stannard, Julian Gallagher, Ash Howes og Martin Harrington. Stannard og Gallagher har ligeledes produceret.

Udgivelse 
Sangen blev udgivet som albummets tredje single dan 10. juni 2002 i Storbritannien af Parlophone. Sangen blev senere udgivet i Australien og New Zealand. Med sin succes blev "Love at First Sight" udgivet i USA af Capitol Records i 2002.

"Love at First Sight" nåede nummer to på UK Singles Chart og blev certificeret sølv med salg af 183.800 eksemplarer. Sangen blev også en success andre steder og singlen nåede Top 10 i Spanien, Israel, Hong Kong, Polen, Canada, Ungarn og Irland. I Australien nåede sangen nummer tre på ARIA Charts og blev certificeret guld af Australian Recording Industry Association med salg af over 35.000 eksemplarer. Sangen nåede nummer ni i New Zealand og blev certificeret guld af Recording Industry Association of New Zealand.

På grund af gode modtagelse blev sangen udgivet i USA med en anden version af Ruff & Jam. Singlen blev hendes anden udgivelse i træk på Billboard Hot 100 og nåede nummer 23 på hitliste. Sangen blev også vellykket på Hot Dance Club Songs og nåede førstepladsen.

Formater og sporliste 
Britisk CD 1
"Love at First Sight" – 3:59
"Can't Get Blue Monday Out of My Head" – 4:03
"Baby" – 3:48
"Love at First Sight" (Video)

Britisk CD 2
"Love at First Sight" – 3:59
"Love at First Sight" (Ruff and Jam Club Mix) – 9:31
"Love at First Sight" (The Scumfrog's Beauty and the Beast Vocal Edit) – 4:26

Australsk CD
"Love at First Sight" – 3:59
"Can't Get Blue Monday Out of My Head" – 4:03
"Baby" – 3:48
"Love at First Sight" (Ruff and Jam Club Mix) – 9:31
"Love at First Sight" (Twin Masterplan Mix) – 5:55
"Love at First Sight" (The Scumfrog's Beauty and the Beast Vocal Edit) – 4:26

Hitlister

Certificering

Referencer

Eksterne henvisninger 
Officiel tekst på MetroLyrics 

Kylie Minogue-sange
Sange fra 2001
Singler fra 2002
Valdemar Hansen (fodboldspiller)

Jørn Valdemar Hansen (født 19. maj 1946 i Nysted) er en tidligere landsholdsspiller i fodbold (målmand).

Valdemar Hansen nåede at spille to halve A-landskampe for Danmark, begge gange kom han ind i sted for en skadet Mogens Therkildsen og i begge holdt han målet rent. Derudover spillede han fem ungdomslandsholdskampe for det danske U/19-landshold. Han deltog i OL i 1972, som blev afholdt i München uden at få spilletid. Han deltog med Frem i pokalfinalen i 1971 mod B.1909, som holdet tabte med 0-1.

Valdemar Hansen er uddannet maskinarbejder og arbejdede som sådan, indtil han blev politibetjent i 1968. Efter 17 år i Politiet forlod han etaten i 1985 og blev assurandør i Trekroner.

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Døllefjelde-Musse Idrætsforening
Fodboldspillere fra Politiets IF
Fodboldspillere fra Boldklubben Frem
Fodboldspillere fra Slagelse B&I
Personer fra Lolland
Politifolk fra Danmark
Assurandører fra Danmark
Goodbye Yellow Brick Road

Goodbye Yellow Brick Road er det syvende studiealbum af den britiske sanger Elton John, udgivet i 1973. Det blev betragtet som Elton Johns bedste og mest populære album, og hans bedst sælgende album med globalt salg på mindst 31 millioner eksemplarer.

Albummet blev indspillet i to uger i Frankrig, hvor John tidligere havde indspillede Honky Château (1972) og Don't Shoot Me I'm Only the Piano Player (1973). Albummet indeholder singler "Candle in the Wind", "Bennie and the Jets", "Goodbye Yellow Brick Road" og "Saturday Night's Alright for Fighting". Albummet blev certificeret guld i 1973, fem gange platin i 1993, seks gange platin i 1995, og syv gange platin i 1998 af Recording Industry Association of America. Albummet blev også certificeret platin i Storbritannien. Albummet blev placeret som nummer 91 på Rolling Stones liste over de 500 bedste albums til alle tider.

Sporliste 
Al musik komponeret af Elton John, al tekst skrevet af Bernie Taupin.

Note : Den originale LP-version og den første CD-version blev udgivet på to diske, mens den Polydor-version og CD-genudgivelsen fra 1995 havde albummet på kun en disk og var lidt mindre end 80 minutter.

Medvirkende musikere 
Elton John – vokal, klaver, el-klaver, orgel, mellotron
Dee Murray – basguitar
Davey Johnstone – akustisk guitar, elektrisk guitar, banjo
Nigel Olsson – trommer
Ray Cooper – perkussion

Hitlisteplaceringer

Certificeringer og salg

Referencer 

Album fra 1973
Elton John-album
Dobbeltalbum
Christoph August Tiedge

Christoph August Tiedge, født i Gardelegen 14. december 1752, død i Dresden 8. marts 1841, var en tysk digter. 

Han studerede Jura i Halle, var en Tid
Huslærer, lærte Gleim at kende og besøgte
ham i Halberstadt 1784, opholdt sig derefter
afvekslende i Berlin og Dresden, og blev 1802
Grevinde Elisa v. d. Recke’s stadige
Rejseledsager, bl.a. i Italien, levede senere hos hende
i Dresden. Efter hendes Død 1833 fik han et
Legat, som hun havde bestemt, skulde mildne
hans Tilværelse. Han er i sine Værker
udpræget Læredigter, debuterede med Digtet
»Einsamkeit« (1792), udgav derefter »Epistlen« og
»Elegieen«, men det var dog det rationalistiske
Læredigt »Urania« (1801, 8. Opl. 1862), som
gjorde ham til en af Samtiden højt beundret
Digter. Men nu er dette, saa ofte vurderede
og i Tidens Memoirer og Breve stadig omtalte
Værk glemt. T. vandt ogsaa Popularitet med
folkelige Digte som »Dich, sanfter Jüngling, liebt
mein Herz«. Aaret efter hans Død stiftedes
»Tiedge-Stiftung« i Dresden, og gennem den er
hans Navn blevet bevaret til vore Dage.
»Werke« (8 Bind, udgivet af Eberhard, Halle
1823—29), »Leben und poetisches Nachlass« udgivet
af K. Falkenstein (1841).

Digtere fra Tyskland
Philippe Van Tieghem

Philippe Édouard Léon Van Tieghem (19. april 1839 – 28. april 1914) var en fransk botaniker.

Van Tieghem, der var professor i botanik ved Muséum d'histoire naturelle, har på de forskelligste områder inden for botanikken leveret en række fremragende arbejder. Han begyndte med undersøgelser over de organiske stoffers gæring under indflydelse af mikroorganismer (Recherches sur la fermentation de l’urée et de l’acide hippernique 1864 og andre arbejder), og beskæftigede sig derefter med lavere svampes fysiologi og udvikling.

Men også over højere planters fysiologi og anatomi har Van Tieghem udgivet adskillige værker. Meget kendt og benyttet blev hans lærebog: Traité de botanique (1880; nyt oplag 1889—91). I de seneste år beskæftigede han sig især med planternes systematik og gav en ny inddeling af planteriget (Elements de botanique; 4. oplag 1906), særlig på grundlag af planteæggets betydning for slægtskabsforholdene.

Botanikere fra Frankrig
Jacob Gude

Jacob Gude (født 3. juni 1754 i København, død 10. oktober 1810 sammesteds) var en dansk embedsmand, søn af hofproviantforvalter Niels Gude (der ikke hørte til den adelige slægt Gude) og Christine Due. Han var bedstefar til Ludvig Gude.

Gude blev 1769 student, tog 1773 juridisk eksamen, indtrådte 1774 ved bekendtskab med Bolle Willum Luxdorph i danske kancelli som volontær og udnævntes allerede 1776 til kancellisekretær, væsentlig af hensyn til, at udfærdigelsen af de mange indfødsbreve i henhold til den nylig emanerede lov om indfødsretten blev overdraget ham.

1783 blev han sekretær ved generalkirkeinspektionskollegiet, ved hvis ophævelse han 1792 ansattes som sekretær i Collegium de cursu Evangelii promovendo og inspektør ved Waisenhuset; 1798 fik han titel af kancelliråd og 1809 af justitsråd. Han blev gift 13. juli 1785 med Helene Marie York (død 1828).

Gude var en flersidig dannet mand med mange interesser; især fængslede historien ham, og det var vistnok hans lyst til også at bidrage sit til at bevare erindringen om begivenheder og personer fra hans tid, der bevægede ham til i sine sidste år at nedskrive sine oplevelser, af hvilke de interessanteste partier senere er trykte.

De giver gode bidrag til skildringen af Struensees periode og til bedømmelsen af flere fremragende personer fra Christian VII's tid. Som embedsmand var han utrættelig og samvittighedsfuld og omfattede med største kærlighed Waisenhuset, hvis rettigheder han ved forskellige lejligheder uforsagt vidste at hævde.

Kilder

Litteratur 
 August Bang (red.), En kjøbenhavnsk Embedsmand optegnelser 1754-1810, bind 27 i serien Memoirer og breve. 1918 (Genoptrykt 1970). .
 Gustav Ludvig Wad (red.), Af Justitsraad Jacob Gudes Optegnelser i: Personalhistorisk Tidsskrift, 2. Række II. 1887.

Eksterne henvisninger 
 Jacob Gudes øjenvidneberetning om Københavns bombardement på Golden Days.

Embedsmænd fra Danmark
Jurister fra Danmark
Danskere i 1700-tallet
Personer fra København
Artikler fra 1. udgave af Dansk biografisk leksikon
Claus Frederik Gude

Claus Frederik Gude (22. november 1714 i København – 17. februar 1777 i Slagelse) var en dansk officer, søn af schoutbynacht Henrik Clausen Gude (1667-1730) og Elisabeth Holling (d. 1734).

Biografi 
Gude blev udnævnt til:
 Kadet, 1729.
 Fændrik, 1735.
 Ritmester, 1738.
 Major, 1747.
 Oberstløjtnant 1756.
 Oberst, 1761.
 Generalmajor, 1773.

Tjenestesteder 
 Neubergs gevorbne rytterregiment, 1735.
 3. jyske kavalleriregiment, 1738.
 Neubergs regiment, 1748
 Holstenske ryttere, 1763
 Holstenske kyrasserer, 1767
 Holstenske dragoner, hvor han roses som en pligtopfyldende og særdeles duelig rytterofficer.
 Chef for 1. sjællandske rytter-regiment, 1773

Ægtestand 
 Gude døde ugift, 1777.

Generalmajorer fra Danmark
Danskere i 1700-tallet
Personer fra København
Personer i Dansk Biografisk Leksikon
Kavaleriofficerer fra Danmark
Marquard Gude

Marquard Gude (født 1. februar 1635 i Rendsborg, død 26. november 1689) var en dansk lærd.

Gude blev 1671 hertugelig gottorpsk bibliotekar og råd, 1684 første medlem af regeringskancelliet på Gottorp. Han var kendt for sine overordentlig store kundskaber og ejede en berømt bog- og håndskriftsamling.

Efter hans død førtes der i flere år forhandlinger om den, og den danske konge tænkte på at erhverve den til sit bibliotek, men desværre skete dette ikke.

I 1710 købtes håndskrifterne, hvoriblandt mange værdifulde klassikermanuskripter, til biblioteket i Wolfenbüttel; bøgerne blev derimrod splittede ved auktioner, en del af dem kom til biblioteket i Weimar.

Kilder

Externe henvisninger 
 

Bibliotekarer fra Danmark
Danskere i 1600-tallet
Personer fra Rendsborg
Cornelis Petrus Tiele

Cornelis Petrus Tiele (født 16. december 1830 i Leiden, Nederlandene, død 11. januar 1902 sammesteds) var en hollandsk religionshistoriker.

Tiele studerede teologi ved remonstranternes seminarium, og han blev senere dette broderskabs superintendent og øverste teologiske lærer. Han begyndte sin løbebane som præst, navnlig i Rotterdam. Fra 1873 blev han knyttet til Leidens Universitet, hvor han i 1876 blev professor i teologi og snart blev en af universitetets betydeligste personligheder, der også ved sin ydre optræden, myndighed og elegance forstod at hævde sin stilling.

Allerede i sin første præstetid havde Tiele lagt sig efter det dengang nye og svært tilgængelige studium af religionshistorien, som han studerede efter kilderne. Han beherskede med en sjælden sikkerhed for det assyriske sprog, og han har i sin Babylonisch-assyrische Geschichte for første gang gjort det assyriske riges historie overskuelig.

Allerede i 1864 havde han gennemforsket den oldpersiske religion (Godsdienst van Zarathustra). I 1869—72 skrev han sin store Vergelejkende Geschiedenis der egyptische en mesopotamische Godsdiensten. De to sidstnævnte værker er forældede, men hans almindelige lærebøger Geschiedenis van den Godsdienst tot aan de herschappej der wereldgodsdiensten og Geschiedenis van den Godsdienst in de oudheid tot op Alexander den Groote har bevaret deres betydning og står som mærkepæle i religionsvidenskaben, der gennem hans alsidighed blev overskuelig . Tieles forskningsprincipper nedlagde han til sidst i sine Gifford Lectures.

Værker 
 Babylonisch-assyrische Geschichte Babylonisk-assyrisk historie 
Tieles værker på Nederlandsk med dansk forklarende oversættelse:
 Godsdienst van Zarathustra Zarathustraske religion 
 Vergelejkende Geschiedenis der egyptische en mesopotamische Godsdiensten Sammenligningshistorie for de egyptiske og mesopotamiske religioner 
 Geschiedenis van den Godsdienst tot aan de herschappej der wereldgodsdiensten Historien om Religion op til verdensreligionernes herredømme. 
 Geschiedenis van den Godsdienst in de oudheid tot op Alexander den Groote Historien om religionen i oldtiden til Alexander den Store 
 Hoofdtrekken der Godsdienstwetenschap Hovedprincipper for religionsvidenskab

Kilder 
 Lehmann, Edv.: 

Religionshistorikere
Teologer fra Nederlandene
Ansatte ved Leidens Universitet
Religionsfilosoffer
Filosoffer fra Holland
Nederlændere i 1800-tallet
Personer fra Leiden
Salmonsens
Professorer fra Nederlandene
Christian Tiemroth (violinist)

Johan Jeronimus Christian Heinrich Tiemroth (ca. 1766 i Bøhmen eller Sachsen – 14. august 1840 på Frederiksberg) var en dansk violinist og koncertmester, far til Christian Tiemroth.

I en efterladt stambog kaldes han for »Thüringer«, og det ses, at han i sin ungdom har besøgt mange tyske stæder, Breslau, Prag, Weimar, Leipzig, Göttingen, Hamburg m.fl., rimeligvis paa fagets vegne som violinist. Til København kom han 1785, gav koncert på Det Kongelige Teater og fik året efter ansættelse i Det Kongelige Kapel, hvor han til sidst blev solospiller og koncertmester. Blandt hans elever kan nævnes Wexschall og C.E.F. Weyse. Syngemester Zinck kalder ham et sted for »en yndet, præcis og elegant Solospiller«. 1835 gik han af fra Kapellet. Han har udgivet nogle violinduetter.

Han er begravet på Frederiksberg Ældre Kirkegård.

Eksterne henvisninger 
 Biografi i Dansk biografisk Lexikon

Personer i Dansk Biografisk Leksikon
Violinister fra Danmark
Kongelige kapelmusici fra Danmark
Danskere i 1700-tallet
Danskere i 1800-tallet
Christian 1
Håndskrift

Håndskrift har flere betydninger:
 Manuskript, håndskrevet dokument
 Skrifttype skrevet i hånden, håndskrevet skrift
 Håndskrivning, at skrive med håndskrift med blyant eller pen i stedet for maskine (skrivemaskine, computer)